text: The Hanover Band
  
  publiceret: 2009-01-30 19:48:59+01:00
  The Hanover Band, britisk orkester grundlagt i 1982 som en efterligning af Beethovens Burgtheaterorchester i Wien fra 1800. Ensemblet benytter historiske instrumenter. Navnet hentyder til den periode i Englands historie, der indledtes i 1714 med kurfyrsten af Hannovers kroning som kong George 1.; ordet "band" anvendtes dengang om et symfoniorkester.